Munis

Apie upę žr. Munis (upė).
Munis () – askezei, dvasiniam gyvenimui atsidėjęs žmogus, išminčius Indijoje. Ši sąvoka plačiai naudojama tiek hinduizme, tiek budizme, tiek džainizme.

Muniai pirmąsyk minimi „Rigvedoje“ (X.136), kur aprašomi kaip nuogi asketai, klajojantys žvėrių takais su vėju, geriantys nuodus. Vėliau hinduizme muniais vadinami tie, kurie priėmė tylos įžadą.

Budizme muniu vadinamas Sidharta Gautama, kuris dar vadintas Šakjamuniu – t. y., Šakjų giminės muniu.

Dvasinė būsena, kurią pasiekia munis, vadinama mauna („tylėjimas“). S. Radhakrišnanas ją vadina „būsena, pranokstančia žodžius ir mintis, meditacija be jokių proto pastangų“.Dainius Razauskas, „Tylos žodžiai“. Miestelėnai (kultūrologinis almanachas): Tyla ir postmodernioji kultūra, Vilnius, 1999, p. 193–207. Etimologiškai žodis muni- kildinamas iš  ('mąstyti, minti; dvasinė veikla'; giminiškas  ir kt.).Julius Pokorny. Indogermanisches etymologisches Wörterbuch , 2 t. 1959–69, p. 726–728.

 Šaltiniai 

Kategorija:Hinduizmo sąvokos
Kategorija:Budizmo sąvokos
Kategorija:Džainizmo sąvokos